text: okklusion
  
  publiceret: 2022-01-20 15:42:45+01:00
  Okklusion er inden for meteorologien en frontzone, der dannes i slutstadiet af en frontbølges udvikling. Oftest bevæger koldfronten i et frontsystem sig hurtigere end varmfronten, som derfor vil blive indhentet, hvorved fronten okkluderer. Okklusioner giver sig oftest til kende som et smalt, langstrakt nedbørsområde, der snor sig som en spiral omkring det tilhørende lavtryk.